NEMŠČINA na daljavo, 3. teden

**7. , 8., 9. razred**

Pozdravljeni, učenci in učenke. (Liebe Schüler und Schülerinnen)

* SPLOŠNO:

**Učenci 7., 8. in 9. razredov se lahko v sklopu ponujenih spletnih učilnic vpišete tudi k predmetu Nemščina (g. Smole je našo spletno učilnico na kratko poimenoval NemKo).** Stran obstaja že teden dni in vabljeni ste, da se si jo ogledate ter opravite nekatere naloge, navedene spodaj.

* DOMAČE NALOGE:

S pomočjo vaših razrednikov in najbolj odzivnih učencev smo se od srede dalje končno uspeli povezati tudi preko e-pošte. Na tem mestu moram posebej pohvaliti razredničarko 8.A razreda, go. Grobin Kham, in vse učence, ki ste nalogo oddali.

V tem tednu je bila izmerjena odzivnost glede na oddajo vaših zapisov in nalog:

|  |  |  |
| --- | --- | --- |
| razredi | št. oddanih nalog/št. učencev |  v odstotkih (%) |
| 7. razredi | 3/6 | 50 % |
| 8. razredi | 9/17 | 52,9 % |
| 9. razredi | 0/9 | 0 % |

**Natančna navodila glede poprave in oddaje domačih nalog v bodoče:**

* **»Skupne ali enake«** domače naloge (učni lističi, delovni zvezek …): rok bo določen v spletni učilnici. Skrajni datum je vedno **nedelja do 23.59**.
* **»Različne«** domače naloge (sestavki, obnove …): rok bo določen sproti.
* Individualne naloge: Vsak učenec ima možnost, da samoiniciativno piše, izdela nalogo in jo pošlje v pregled ter dopiše, do kdaj želi, da učiteljica popravi njegov izdelek. Za krajše naloge (do ene strani) je najkrajši rok en dan, za daljše (stran ali več) tri dni.

Do nedelje oddane naloge bomo pregledali v e-učilnici oz. prejmete popravke po e-pošti še pred naslednjo nalogo.

52./58./64. ura: **E-lehre: Anmelden**

1. naloga: Prijavite se v spletno učilnico.

2. naloga: V forumu o splošnih vsebinah postavite vprašanje v slovenščini v zvezi s splošnimi vsebinami, orientacijo na strani ipd.

3. naloga: V klepetu (PLAUDERN = klepetanje) se predstavite učenci vseh razredov na enem mestu in si izmenjajte vprašanja (npr. če kdo pozabi povedati, kateri razred obiskuje: Welche Klasse besuchst du, XY? …). Klepet bo tudi kasneje namenjen klepetanju. V klepetu postavljate vprašanja v zvezi z besedami, področji, informacijami, ki bi se jih tudi v realnem razredu domislili, vendar bi z njimi pouk zmotili. V klepet se bom predvsem z odgovori vključevala večkrat tedensko tudi sama.

4. naloga: Pomaknete se v tisti del spletne učilnice, v katerem je naveden vaš razred, npr. 7. Klasse. S pomočjo razpoložljivih dejavnosti se bomo od ponedeljka dalje za začetek privajali novemu učnemu okolju, odprli spletno stran za učenje nemščine, ustvarjali slovar o osnovnih izrazih uporabe spletnih strani oz. učilnice (Forum, Webseite ...).

Navodila za drugo uro v tednu bodo objavljena na spletni strani v sredo.

Z vzpostavitvijo spletne učilnice odpadejo tudi težave s pošiljanjem domače naloge, saj bo oddaja omogočena v spletni učilnici.

Predlagam, da na novost opozorite tudi sošolce, s katerimi ste v stiku po e-pošti, da tako glede obiska kot glede oddaje domačih nalog in zapisov čim prej dosežemo stoodstotnost.

Moja elektronska naslova za pošiljanje v primeru težav v spletni učilnici sta:

marijakolenc.kolenc@gmail.com

marija.kolenc1@guest.arnes.si

In ne pozabite na spletni strani šole obiskati kotička za učence in povezave do interaktivnega učenja nemščine:

<https://interaktivne-vaje.si/02_osnova/predmeti_meni/nemscina_meni_4_9.html>

Vse dobro do ponedeljka.

Alles Gute. Bis Montag!

Tschüss

Deutschlehrerin

Marija Kolenc